CELEX: 62017CN0205
Language: lt
Date: 2017-04-20 00:00:00
Title: Byla C-205/17: 2017 m. balandžio 20 d. pareikštas ieškinys byloje Europos Komisija/Ispanijos Karalystė

19.6.2017   
            
            
               LT
            
            
               Europos Sąjungos oficialusis leidinys
            
            
               C 195/16
            
         2017 m. balandžio 20 d. pareikštas ieškinys byloje Europos Komisija/Ispanijos Karalystė
   
   (Byla C-205/17)
   (2017/C 195/21)
   Proceso kalba: ispanų
   
      Šalys
   
   
      Ieškovė: Europos Komisija, atstovaujama E. Manhaeve ir E. Sanfrutos Cano
   
      Atsakovė: Ispanijos Karalystė
   
      Ieškovės reikalavimai
   
   
               —
            
            
               pripažinti, kad nesiėmusi visų reikiamų priemonių 2011 m. balandžio 14 d. Sprendimui Komisija/Ispanija (C-343/10, ECLI:EU:C:2011:260) įvykdyti Ispanijos Karalystė neįvykdė įsipareigojimų pagal SESV 260 straipsnio 1 dalį,
            
         
               —
            
            
               nurodyti Ispanijos Karalystei sumokėti Komisijai 171 217,2 EUR periodinę baudą už kiekvieną uždelstą dieną įvykdyti 2011 m. balandžio 14 d. Sprendimą Komisija/Ispanija (C-343/10, ECLI:EU:C:2011:260), skaičiuojant nuo sprendimo šioje byloje paskelbimo dienos iki sprendimo byloje C-343/10 įvykdymo dienos,
            
         
               —
            
            
               nurodyti Ispanijos Karalystei sumokėti Komisijai vienkartinę 19 303,9 EUR sumą už kiekvieną dieną, skaičiuojant nuo 2011 m. balandžio 14 d. Sprendimo Komisija/Ispanija (C-343/10, ECLI:EU:C:2011:260) priėmimo dienos iki sprendimo šioje byloje priėmimo dienos arba iki sprendimo byloje C-343/10 visiško įvykdymo, jeigu tai įvyks anksčiau,
            
         
               —
            
            
               priteisti iš Ispanijos Karalystės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Komisija mano, kad Ispanijos Karalystė nesiėmė visų reikiamų priemonių Teisingumo Teismo sprendimui įvykdyti, kiek tai susiję su miesto nuotekų surinkimo sistemų, laikantis Direktyvos 91/271 (1) 3 straipsnio, nebuvimu Valle de Güimar aglomeracijoje ir su miesto nuotekų valymo, laikantis Direktyvos 91/271 4 straipsnio 1, 3 ir, esant reikalui, 4 dalies, neužtikrinimu Alaurin el Grandės, Barbate, Isla Kristinos, Matalascañas, Tarifos, Valle de Güimar, Peníscola, Aguiño-Carreira-Ribeira, Esteponos (San Pedro de Alcántara), Koino, Nerchos, Gijón-Este, Noreste (Valle Guerra), Benikarlo, Teulada-Moraira, Vigo ir Santjago aglomeracijose.
   
      (1)  1991 m. gegužės 21 d. Tarybos direktyva 91/271/EEB dėl miesto nuotėkų valymo (OL L 135, 1991, p. 40; 2004 m. specialusis leidimas lietuvių k., 15 sk., 2 t., p. 26).